Hotelse w pobliżu Baan Grood Arcadia	Keeree Waree Seaside	2.1 Km.	Baan Klang Aow Beach Resort	2.0 Km.	Rachavadee	1.0 Km.	Baan Montra Beach Resort	3.3 Km.	Bayview Beach Resort	4.0 Km.	Suan Bankrut Resort	0.8 Km.	Tags	Hotele Ekonomiczne Wolhaarstories oor testamente - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Wolhaarstories oor testamente
Wolhaarstories oor testamente
As ek sterf sonder ’n testament erf die staat alles. ’n Mondelinge belofte is goed genoeg. Ek het die reg om te erf van my ouers. Daar is menige wolhaarstorie oor testamente wat die rondte doen. Hier is ’n paar van daardie wolhaarstories en die korrekte weergawe daarvan.
1. Boedelbates word dadelik verkoop
Onwaar. Elke testament se eksekuteur moet seker maak dat daar te alle tye gehandel word volgens die wense van die testament. Hy mag bates slegs verkoop soos in die testament bepaal word, of op versoek van ŉ erfgenaam, of as daar nie genoeg kontant beskikbaar is om eise te betaal nie.
2. Regsgedinge en kontrakte verval as een van die partye sterf
Onwaar. Die eksekuteur van ’n testament moet seker maak dat alle kontrakte wat aangegaan is deur die oorledene nagekom word, tensy ’n kontrak uitdruklik bepaal dat dit by sterfte verval. Indien die oorledene betrokke was by ’n siviele saak sal die saak voortgaan, op voorwaarde dat alle pleitstukke voor die dood van die oorledene gefinaliseer was. ŉ Kriminele saak teen die oorledene sal egter outomaties verval.
3. Rente hou op oploop by sterfte
Onwaar. Rente ontvangbaar op jou spaarrekening en beleggings hou eers op met oploop by onttrekking en die sluiting van die rekening deur die eksekuteur. Rente betaalbaar op skuld, soos verbande en huurkoopooreenkomste, hou eers oploop wanneer die skuld afgelos is.
4. Tekenregte en volmag verval by sterfte
Waar. Slegs die eksekuteur kan, sodra hy deur die Meester aangestel is, fondse onttrek en dokumente onderteken.
5. Die eksekuteur moet die begrafnis reël
Onwaar. Slegs begrafnis- of verassingskoste en die koste van ŉ grafsteen is toelaatbare eise teen die boedel en raak die eksekuteur. Ander koste, byvoorbeeld telefoon- en verblyfkoste en die koste van die begrafnisverversings kan nie geëis word nie, tensy die testament dit magtig.
6. ŉ Testament is ŉ kontrak
Onwaar. ’n Testament is ’n verklaring van een persoon aangaande sy laaste wense. ’n Kontrak vind plaas tussen twee of meer persone. Die betaling van die eksekuteursgelde kan wel as ’n kontrak gesien word.
7. Ek het die vryheid om enigiets in my testament te skryf
Onwaar. Jy mag nie bepalings in jou testament sit wat van die eksekuteur vereis om die wette van jou land of enige reël te oortree nie. Jy mag ook nie bepalings maak wat teen die openbare sedes sal wees nie, byvoorbeeld dat jou seun sal erf op voorwaarde dat hy van sy vrou skei.